《牡丹》
宋代·宋咸

轻雾欲笼藏暮碧，断霞初怨误朝红。
即时苦待千枝烂，计日先愁一树空。
外客定闻琼宴赏，护春长把锦帷蒙。

作者简介：建州建阳人，字贯之。仁宗天圣二年进士。知邵武军，立学置田以养士。移守韶州，奏除悍卒，境内肃然。狄青经制广西时，任其为转运使，以功转职方员外郎。官至都官郎中。有《易补注》、《扬子法言注》、《朝制要览》、《延年集》等。